**«Թութակով կինը»** (ֆր.՝ La Femme au perroquet, անգլ.՝ Woman with a Parrot), կերպարվեստում ռեալիզմի հիմնադիրներից Գյուստավ Կուրբեի (Gustave Courbet, 1819-1877) վրձնին պատկանող ստեղծագործություններից։ Հեղինակը նկարը ստեղծել է 1866 թվականին։ Կտավը ներկա դրությամբ պահպանվում և ցուցադրվում է Նյու Յորքի Մետրոպոլիտեն թանգարանում։ Նկարիչ չափերն են՝ 129,5 × 195,6 սմ
:

Պատմություն
-----------

Ոգեշնչված Ալեքսանդր Կաբանելի «Վեներայի ծնունդը» կտավից, որը հասարակության համար ցուցադրվել է 1863 թվականին Փարիզի գեղարվեստական սալոնում, Կուրբեն ցանկացավ կրկնել այդ ստեղծագործությունը՝ նկարելով հոլանի կնոջ մարմին։ Այդ գաղափարը նրա մոտ չհաջողվեց, քանի որ 1864 թվականին նրա «Վեներան և Պսիքեն» կտավը ժյուրիի անդամների կողմից մերժվեց։ Երկու տարի անց Գյուստավ Կուրբեն ներկայացրեց լրիվ նոր նկար՝ «Թութակով կինը», որը դիմագրավեց հույժ խիստ ժյուրիի ընտրությունը։ Այսպիսով, 1866 թվականին այս ստեղծագործությունը ցուցադրվեց հասարակության համար Փարիզյան սալոնում։

1870 թվականի գարնանը նկարիչը վաճառեց կտավը 7004150000000000000♠15 000 ֆրանկով Ժյուլ Բորդեին (*Jules Bordet*): 1898 թվականի ապրիլին նկարը 7004200000000000000♠20 000 ֆրանկով գնեց հայտնի հավաքորդ Պոլ Դյուրան Ռյուելը (*Paul Durand-Ruel*): Վերջինս արագորեն վերավաճառեց «Թութակով կինը» 7004150000000000000♠15 000 դոլարով նյույորքցի արդյունաբերող և հավաքորդ Հենրի Օսբորն Հավեմայերին (*Henry Osborne Havemeyer*) ու նրա կնոջը՝ Լուիզինա Հավեմայերին (*Louisine Havemeyer*): Հավեմայերի մահվանից հետո, 1907 թվականին նկարը մնաց կնոջ մոտ, իսկ նրա մահվանից հետո՝ 1929 թվականին, թողած կտակի համաձայն, այն փոխանցվեց Մետրոպոլիտեն թանգարանի հավաքածուին։

Նկարագիր
--------

«Թութակով կինը» նկարում պատկերված է մահճակալին պառկած մորեմերկ մի կին՝ հերարձակ վիճակում։ Վերջինս պառկած է մեջքի վրա։ Ձախ ձեռքը վեր է բարձրացված, որի վրա կանգնել է թևատարած թութակը։ Մահճակալից աջ դրված է թութակի համար նախատեսնված թառը։

Նկարի հայտնվելուց հետո քննադատները մերկ կնոջ նկարը որակեցին որպես նորամուծություն («իսկական, կենդանի ֆրանսուհի»)՝ ի տարբերություն շատ անգամ նկարված եվաների և վեներաների, որոնք վրձնել են այլ ակադեմիստ նկարիչներ։

Կան ենթադրություններ, որ «Թութակով կինը» կտավի բնորդուհին իռլանդուհի Ջոաննա Հիֆերմանն է, ով բազմիցս կեցվածք է ընդունել Կուրբեի համար, այդ թվում և Կուրբեի ամենահայտնի ստեղծագործություններից մեկի՝ «Հիասքանչ իռլանդուհին» (կամ «Ջոյի դիմանկարը», 1866) համար։

Ծանոթագրություններ
------------------

1. 1 2
2. ↑
3. 1 2  "Woman with a Parrot, Gustave Courbet" (HTML). The Metropolitan Museum of Art. Retrieved 05.12.2013.
4. 1 2 3  "Woman with a Parrot, 1866, Gustave Courbet (French, 1819—1877)" (HTML). Heilbrunn Timeline of Art History, The Metropolitan Museum of Art. Retrieved 05.12.2013.
5. ↑  Peter Schjeldahl (30 июля 2007). "Painting by numbers: Gustave Courbet and the making of a master" (HTML). The New Yorker — www.newyorker.com. Retrieved 06.12.2013.
6. ↑  Kathryn Calley Galitz. "Art History Spot: Gustave Courbet (1819—1877)". www.arthistoryspot.com. Արխիվացված է the original (HTML) 2016 թ․ մարտի 31-ին. Retrieved 08.12.2013. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Ita Marguet (март 2013). "Johanna 'Jo' Hiffernan: Art and Beauty" (HTML). divainternational.ch. Retrieved 06.12.2013.

Արտաքին հղումներ
----------------

* Woman with a Parrot, 1866, Gustave Courbet, Google Cultural Institute
* *Europe in the age of enlightenment and revolution*, a catalog from The Metropolitan Museum of Art Libraries (fully available online as PDF)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Թութակով կինը (նկար, Կուրբե)** կատեգորիայում։ |